
Bázispárok súlyozott kicserélési távolsága

Tekintsük egy matroidban a P1=(R1, B1) és P2 = (R2, B2) bázispárokat, ahol R1 diszjunkt B1-től és R2 diszjunkt B2-től. Két ilyen bázispárt ekvivalensnek nevezünk, ha egymásba transzformálhatóak szimmetrikus cserék egy sorozatával. 1980-ban White azt sejtette, hogy ilyen sorozat mindig létezik, amennyiben R1 [image: ] B1 = R2 [image: ]  B2 fennáll. Ezen sejtés egy erősítése Hamidoune nevéhez fűződik, mely szerint két ilyen bázispár kicserélési távolsága legfeljebb a matroid rangja.
Mi egy erősebb súlyozott változatot vetettünk fel, amelyben két elem kicserélésének a költsége a két elem súlyának összege, célunk pedig egy olyan cseresorozat megtalálása, melynek összköltsége legfeljebb az összes súly összege. A sejtésünket bizonyítottuk két fontos matroidosztályra: spike matroidokra és kerékgráfok grafikus matroidjára.

